text: Encore n'estoit pas venus
   Li nobles rois Meniadus ;
   Mais jà estoit ses ostex pris
   Et arréés et à point mis
   Pour lui et pour toute sa gent.
   De chevaliers ot o lui cent
   Ou plus, et de dames autant.
   Lendemain, ains soleil levant,
   Ot fait Cléomadès savoir
   Tous les barons qu'il pot avoir,
   K'encontre lui vorra aler.
   Moult les fist priier de haster,
   Et il le firent tout ainsi.
   De tous les rois nus n'i failli
   Qui lors erent là assamblé.
   Bien matin vinrent tout monté.
   Contre Meniadus alerent.
   Assez près de là l'encontrerent ;
   Car moult matin levez estoit
   Pour ce que la feste devoit
   Estre à Sebile celui jour.
   Bien sambloit rois de grant valour
   Meniadus, si com venoit;
   PageV02P236
   Car li pays resplendissoit
   Des chiers paremens que avoient
   Il et cil qui o lui estoient.
  